Diari Oficial de la Generalitat Valenciana


Sumari del DOGV 2914, del 23-01-1997 (1997/813042)

ACORD de 24 de maig de 1996, de la Comissió Territorial d'Urbanisme d'Alacant, que fa referència al pla parcial sector 5 del sòl apte per a urbanitzar, Bassa del Moro de Petrer.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   2914

Data del DOGV
:   23-01-1997

Secció del DOGV
:   ALTRES DISPOSICIONS

Número del document
:   1997/813042


Data del document
:   24-05-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 24 de maig de 1996, de la Comissió Territorial d'Urbanisme d'Alacant, que fa referència al pla parcial sector 5 del sòl apte per a urbanitzar, Bassa del Moro de Petrer.
  
La Comissió Territorial d'Urbanisme, en sessió celebrada el dia 24 de maig de 1995, va adoptar el següent acord:
  
  
«Vist l'expedient de referència i segons els següents:
  
  
Antecedents de fet
  
  
Primer
  
L'Ajuntament, en sessió plenària de 29 de setembre de 1994 va acordar la seua aprovació provisional, després de complir els tràmits d'aprovació inicial, el 15 de juny de 1994 i exposició pública, mitjançant anuncis apareguts en el Diari Oficial de la Generalitat Valenciana, de 29 de juny de 1994, i en un dels diaris de major difusió provincial, el 24 de juny de 1994, i després de presentar-se una al·legació, que va ser parcialment estimada.
  
  
Segon
  
La documentació està integrada per memòria informativa i justificativa, plans d'informació i ordenació, i ordenances.
  
  
Tercer
  
L'objecte d'aquest expedient és el desenvolupament d'uns terrenys de 41.000 metres quadrats de superfície, classificats com a sòl apte per a urbanitzar d'ús terciari per les normes subsidiàries vigents, als quals se'ls assigna un aprofitament de 0,15 metres quadrats per metre quadrat, amb una edificabilitat potencial màxima de 6.150 metres quadrats sostre.
  
L'ordenació proposada pretén completar un conjunt comercial i de serveis d'àmbit supralocal, el qual per la seua ubicació al costat de l'autovia i del centre comercial Continente gaudeix d'unes idònies condicions d'accés i comunicacions.
  
  
Quart
  
Consta en l'expedient informe favorable dels serveis tècnics de carreteres de la Conselleria d'Obres Públiques, Urbanisme i Transports.
  
  
Consideracions tecnicojurídiques
  
  
Primera
  
La tramitació es considera correcta d'acord amb el que estableix l'article 116 del Text Refós de 1992 i articles 127 a 130 del Reglament de Planejament, per remissió del 138.2 del text legal mencionat.
  
  
Segona
  
La documentació es considera completa d'acord amb l'article 83.5 del Text Refós de 1992 i els articles 57 al 63 del Reglament de Planejament.
  
  
Tercera
  
Les determinacions que conté aquest expedient es consideren en línies generals correctes. Tanmateix, caldrà supeditar la publicació de l'aprovació definitiva d'aquest expedient que el ple municipal aprove l'última documentació enviada que ha donat lloc a l'informe favorable dels serveis tècnics de carreteres de la Conselleria d'Obres Públiques, Urbanisme i Transports, solució que s'haurà de plasmar en tots els plans de projecte que continguen representació en planta, els quals han de realitzar-se sobre la base del pla topogràfic (art. 60.4 del Reglament de Planejament).
  
  
  
Quarta
  
La Comissió Territorial d'Urbanisme és l'òrgan competent per a l'adopció d'aquest acord a l'empara de l'article 118.3.a del Text Refós de la Llei sobre el Règim del Sòl i Ordenació Urbana, aprovat per Reial Decret Legislatiu 1/1992, de 26 de juny i articles 5 i 15.10 del Reglament dels òrgans urbanístics de la Generalitat Valenciana aprovat pel Decret 137/1990, de 30 de juliol, del Consell de la Generalitat Valenciana.
  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i altres disposicions de pertinent aplicació, la Comissió Territorial d'Urbanisme acorda:
  
Aprovar definitivament el Pla Parcial del sector 5 del sòl apte per a urbanitzar, Bassa del Moro de Petrer, i supeditar la publicació de l'acord aprovatori i, per tant, la seua eficàcia, que el ple municipal aprove la documentació que ha donat lloc a l'informe favorable dels serveis tècnics de carreteres de la Conselleria d'Obres Públiques, Urbanisme i Transports, solució que haurà de plasmar-se en tots els plans de projecte que continguen representació en planta els quals s'han de realitzar sobre la base del topogràfic.
  
  
El president de la Comissió Territorial d'Urbanisme el dia 5 de novembre de 1996, va dictar la següent resolució:
  
Vist l'acord adoptat per la Comissió Territorial d'Urbanisme en sessió de 24 de maig de 1995 pel qual es va aprovar definitivament l'expedient de referència, supeditant la seua publicació al compliment d'algunes condicions, com també la documentació presentada per l'Ajuntament, amb data 22 d'abril de 1996 que formalitza en tots els seus extrems l'acord de la Comissió, resolc:
  
  
  
Ordenar la immediata publicació del mencionat acord d'aprovació definitiva a efectes de la seua entrada en vigor, i recordar a l'Ajuntament la necessitat que procedisca a publicar íntegrament en el Butlletí Oficial de la Província d'Alacant les ordenances i normes urbanístiques, a l'efecte de la seua vigència, d'acord amb el que estableix l'article 124 del Text Refós de la Llei sobre Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, article 70 de la Llei 7/1985, de 2 d'abril, Reguladora de les Bases de Règim Local, i article 59.4 de la Llei 6/1994, de 15 de novembre, Reguladora de l'Activitat Urbanística. Així mateix haurà de notificar-se el contingut de la resolució a tots els interessats que apareguen en l'expedient.
  
Contra aquest acord, que no esgota la via administrativa, s'hi podrà interposar un recurs ordinari davant el conseller d'Obres Públiques, Urbanisme i Transports, en el termini d'un mes, segons disposen els articles 114 a 116 de la Llei de Règim Jurídic de les Administracions Públiques i del Procediment Administratiu Comú i 23.1 del Reglament dels Òrgans Urbanístics de la Generalitat Valenciana.»
  
  
Alacant, 5 de desembre de 1996.- El president de la Comissió Territorial d'Urbanisme: Fernando Modrego Caballero.